Dit was die eerste keer dat ons oorgebly het in ‘n Airbnb waar ons die fasiliteite soos die kombuis en badkamer sou moes deel, maar die plekkie net netjies gelyk, die ligging goed (naby ‘n Metro en 15 minute perntrein na mid-Manhattan) en die prys billik, en ons het besluit om die kans te waag. Wat ‘n goeie besluit. Alex is is perfekte gasheer. Ons is vriendelik ontvang, gewys hoe alles werk en waar alles is (insluitende koffie, melk, graankos, en vrugte en gebottelde water vir ons gebruik). Die introduksie het ook ‘n stappie deur die buurt ingesluit om vir ons te wys waar mens om die beste bagels kan kry, en wyn kan koop. Ons kamer was gerieflik, met genoeg pakplek en ‘n baie gemaklike bed. Toe ons wasgoed wou was, was die oplossing: “gee dit vir my, ek sal dit was.” En een oggend het hy en sy vrou ( wat ook baie gaaf is, maar van wie ons min gesien het omdat sy baie besig was by die werk) ons ‘n geleentheid gegee na Battery Park waar ons die ferry vroeg wou haal. Dit was soos kuier by familie!